stanford-oval/wikipedia huggingface dataset:
Balettisaapas

Balettisaappaat.
Balettisaapas on nykyaikana kehitelty ja fetissiasusteeksi tarkoitettu hyvin korkeavartinen piikkikorkokenkä. Se on muotoiltu pitämään jalka en pointe -asennossa, eli jalkojen asento on käytännössä sama kuin balleriinojen jalkojen, näiden tanssiessa varpaankärjillään kovakärkisillä balettitossuilla.
Aiheesta muualla

Kuvia tai muita tiedostoja aiheesta Balettisaapas Wikimedia Commonsissa
Berliinin konferenssi (1884)

Berliinin konferenssi 1884 virallisti Afrikan maiden alistamisen siirtomaiksi.
Berliinin konferenssi (saks. Kongokonferenz, ’Kongon konferenssi’) käsitteli Länsi-Afrikan siirtomaiden jakoa Euroopan maiden kesken.
Konferenssi sääteli imperialismin aikana vuosina 1884–1885 kolonialismia ja kauppaa Afrikassa, ja sen kanssa osui yksiin Saksan nopea nousu suurvallaksi. Konferenssin kutsui koolle Portugali, ja sen järjesti Saksan kansleri Otto von Bismarck. Konferenssiin osallistui 14 valtiota, joista neljä oli siihen aikaan suuria siirtomaavaltoja Afrikassa: Yhdistynyt kuningaskunta, Ranska, Saksa ja Portugali. Loput olivat Itävalta-Unkari, Belgia, Tanska,  Italia, Alankomaat, Venäjä, Espanja, Ruotsi-Norja, Osmanien valtakunta ja Yhdysvallat. Konferenssissa saavutettua sopimusta, Berliinin konferenssin yleisasiakirjaa, pidetään usein Afrikan valloituksen virallistamisena.
Konferenssissa sovittiin, että jos joku Euroopan valtio valtaa Afrikan rannikkoa, se ilmoittaa asiasta muille asiakirjan allekirjoittajavaltioille. Rannikon valtaus oikeutti valloittajan saamaan haltuunsa myös sisämaata sen takaa. Valtauksen sai tehdä, jos pystyi osoittamaan kykenevänsä hallitsemaan alueen kauppaa ja merenkulkua. Sopimus takasi, ettei Euroopan maiden tarvinnut sotia keskenään valloituksista. Ajan hengen mukaisesti siinä ei otettu kantaa siihen, pitäisikö paikallisilta asukkailta kysyä, sopiko valloitus heille.
Berliinin konferenssi antoi avoimet valtuudet Euroopan sotilaallisille hyökkäyksille ja Afrikan mantereen valloituksille. Etiopiaa ja Liberiaa lukuun ottamatta koko maanosa joutui Euroopan siirtomaavallan alle. Suurimmat siirtomaavallat olivat Iso-Britannia, Ranska, Saksa, Belgia ja Portugali.
Aiheesta muualla

Matthew Craven, Between law and history: the Berlin Conference of 1884-1885 and the logic of free trade (englanniksi)
Melodi Grand Prix 2013

| Eurovision laulukilpailu 2013  Norjan euroviisukarsinta> Melodi Grand Prix 2013 |
| --- | --- |

Päivämäärä:  19. tammikuuta - 9. helmikuuta 2013
Tapahtumapaikat:  Steinkjer Florø Larvik Oslo Spektrum, Oslo
Juontaja(t):  Jenny Skavlan Erik Solbakken
Kappaleiden määrä
Alkukarsinnoissa:  21
Voittaja:  Margaret Berger ”I Feed You My Love”
Norja Eurovision laulukilpailussa Virallinen verkkosivusto 
 ◄ 2012  2014 ► 
Melodi Grand Prix 2013 oli Norjassa 19. tammikuuta - 9. helmikuuta 2013 järjestetty laulukilpailu, jossa valittiin Norjan edustaja vuoden 2013 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin 600 kappaletta. Niistä 21 valittiin karsintaan.
Kilpailu alkoi kolmella seitsemän kappaleen semifinaalilla, jotka pidettiin ympäri Norjaa 19. tammikuuta - 2. helmikuuta. Kussakin semifinaalissa puhelinäänestäjät äänestivät kolme kappaletta finaaliin. Semifinaalien jälkeen asiantuntijaraati valitsi semifinaaleissa pudonneista vielä yhden kappaleen finaaliin.
Finaali pidettiin 9. helmikuuta Oslo Spektrum -areenalla. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta toiselle kierrokselle, jossa puhelinäänestäjät ja alueraadit äänestivät yhdessä voittajan. Kilpailun voitti Margaret Berger kappaleella I Feed You My Love.
Kilpailun kulku > Ensimmäinen semifinaali

Ensimmäinen semifinaali kilpailtiin 19. tammikuuta Steinkjerissä.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Vidar Busk | "Paid My Way" | Tim Scott McConnell, Vidar Busk | 3 | Finaaliin |
| 2 | Carina Dahl | "Sleepwalking" | Carina Dahl, Ben Adams, Søren Pagh | — | Putosi |
| 3 | Tom Hugo | "Det er du" | Tom Hugo Hermansen | — | Putosi |
| 4 | Gromth feat. Emil Solli-Tangen | "Alone" | Gromth, Emil Solli-Tangen, Sven Atle Kopperud | 1 | Finaaliin |
| 5 | Julie Bergan | "Give a Little Something Back" | Ben Adams, Sara Skjoldnes, Julie Bergan | — | Putosi |
| 6 | Mimi Blix | "Catch Me" | Dr. Shiver, Luca Monticelli, Mauro Cottini, Mimi Blix | — | Putosi |
| 7 | Datarock | "The Underground" | Fredrik Saroea, Pål Myran-Håland | 2 | Finaaliin |
Kilpailun kulku > Toinen semifinaali

Toinen semifinaali kilpailtiin 26. tammikuuta Florøssä.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Martin Blomvik | "Det vakje mi tid" | Martin Blomvik, Bjørn Johan Muri, Mats Weinholdt | — | Putosi |
| 2 | Annsofi | "I'm With You" | Alexander Rybak | 3 | Finaaliin |
| 3 | Shackles | "On Hold" | Silya Nymoen, KeiOne, John Lundvik | — | Putosi |
| 4 | Hank | "No One" | Josefin Winther, Magnus Åserud Skylstad | — | Putosi |
| 5 | Fjellfolk | "Ulvetuva" | Trym Bjønnes | 2 | Finaaliin |
| 6 | Haji | "Shine With Me" | Haji, Morad Aziman | — | Putosi |
| 7 | Margaret Berger | "I Feed You My Love" | Karin Park, Robin Lynch, Niklas Olovson | 1 | Finaaliin |
Kilpailun kulku > Kolmas semifinaali

Kolmas semifinaali kilpailtiin 2. helmikuuta Larvikissa.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Gothminister | "Utopia" | Bjørn Alexander Brem | — | Putosi |
| 2 | Adelén | "Bombo" ' | Ina Wroldsen, Quiz & Larossi | 1 | Finaaliin |
| 3 | Lucky Lips | "Sweet and Heavy" | Malin Pettersen | — | Villi kortti |
| 4 | Gaute Ormåsen | "Awake" | Gaute Ormåsen, Fredrik Borgen, Jesper Borgen | 3 | Finaaliin |
| 5 | Anina | "The Young" | Anine Stang, Mattias Frändå, Johan Åsgärde | — | Putosi |
| 6 | Winta | "Not Afraid" | Beyond 51, Winta Efrem | — | Putosi |
| 7 | Sirkus Eliassen | "I Love You Te Quiero" | Magnus Eliassen, Erik Eliassen | 2 | Finaaliin |
Kilpailun kulku > Finaali

Finaali kilpailtiin 9. helmikuuta Oslo Spektrum -areenalla Oslossa. Finaalin väliajalla esiintyi edellisvuoden Eurovision laulukilpailun voittaja Loreen.
| Numero | Artisti | Kappale | Tulos |
| --- | --- | --- | --- |
| 1 | Vidar Busk | "Paid My Way" | Putosi |
| 2 | Fjellfolk | "Ulvetuva" | Putosi |
| 3 | Adelén | "Bombo" | Toinen kierros |
| 4 | Gromth feat. Emil Solli-Tangen | "Alone" | Putosi |
| 5 | Gaute Ormåsen | "Awake" | Putosi |
| 6 | Lucky Lips | "Sweet and Heavy" | Putosi |
| 7 | Datarock | "The Underground" | Putosi |
| 8 | Annsofi | "I'm With You" | Toinen kierros |
| 9 | Margaret Berger | "I Feed You My Love" | Toinen kierros |
| 10 | Sirkus Eliassen | "I Love You Te Quiero" | Toinen kierros |
| Numero | Artisti | Kappale | Alueraadit> Steinkjer | Alueraadit> Florø | Alueraadit> Larvik | Puhelinäänestysalueet> Keski-Norja | Puhelinäänestysalueet> Pohjois-Norja | Puhelinäänestysalueet> Länsi-Norja | Puhelinäänestysalueet> Etelä-Norja | Puhelinäänestysalueet> Itä-Norja | Yht> .Yht. | Sija |
| --- | --- | --- | --- | --- | --- | --- | --- | --- | --- | --- | --- | --- |
| 1 | Adelén | "Bombo" | 2000 | 1000 | 3000 | 6410 | 1032 | 8226 | 11 907 | 25 839 | 59 414 | 2 |
| 2 | Annsofi | "I'm With You" | 1000 | 3000 | 2000 | 2828 | 308 | 3350 | 5223 | 13 517 | 31 226 | 4 |
| 3 | Margaret Berger | "I Feed You My Love" | 4000 | 4000 | 4000 | 15 105 | 900 | 14 558 | 16 621 | 42 848 | 102 032 | 1 |
| 4 | Sirkus Eliassen | "I Love You Te Quiero" | 3000 | 2000 | 1000 | 5694 | 2254 | 4877 | 7342 | 15 280 | 41 447 | 3 |
Aiheesta muualla

Koko karsintafinaali NRK:n sivuilla
Melodi Grand Prix
| --- | --- |
1960–luku:   1960  1961  1962  1963  1964  1965  1966  1967  1968  1969 
1970–luku:   1970  1971  1972  1973  1974  1975  1976  1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Marvis Frazier

| Marvis Frazier |
| --- | --- |

Henkilötiedot
Koko nimi:  Marvis Frazier
Syntynyt: 10.9.1960 Philadelphia, Pennsylvania
Kansalaisuus:   Yhdysvallat
Nyrkkeilijä
Lempinimi:  -
Painoluokka:  raskassarja
Kätisyys:  oikeakätinen
Ammattilaistilastot
Ottelut:  21
Voitot:  19
– tyrmäysvoitot:  8
Tappiot:  2
Ratkaisemattomat:  -
Ei tuomiota/ mitätöity:  -
Marvis Frazier (s. 10. syyskuuta 1960) on entinen yhdysvaltalainen ammattinyrkkeilijä. Hän on raskaansarjan ex-maailmanmestari Joe Frazierin vanhin poika. Hänen sisaruksensa Jackie Frazier-Lyde ja Joe Frazier nuorempi sekä serkkunsa Rodney Frazier ovat myös luoneet nyrkkeilyuran ammattilaiskehissä.
Amatööriura

Amatöörinä Frazier voitti Yhdysvaltain arvostetuimman amatöörisarjan Golden Glovesin raskaansarjan vuonna 1979 ja vuotta myöhemmin hän voitti toisen suuren vuosittain järjestettävän amatöörinyrkkeilyturnauksen Amateur Athletic Unionin. Amatööriuransa aikana hän voitti useita tulevia huippuottelijoita kuten Mitch "Blood" Greenin, sekä tulevat maailmanmestarit Tim Witherspoonin, Tony Tubbsin ja James "Bonecrusher" Smithin.
Amatööriuran viimeisessä ottelussaan James Broadia vastaan olympiakarsinnoissa vuonna 1980 Broad yllättäen tyrmäsi yhdellä painavalla iskulla ottelua hallinneen nopeamman ja taitavamman Frazierin. Tyrmäys oli niin raju, että siitä aiheutui vakava hermovaurio hänen niskaansa, hetken jopa näytti siltä, että vamma päättäisi hänen vasta aluillaan olleen nyrkkeilyuransa . Onnistuneen leikkauksen myötä Frazier kuitenkin toipui nopeasti ja palasi takaisin nyrkkeilykehään. Amatööriuran lopulliseksi saldoksi jäi 52 voittoa ja kaksi tappiota.
Ammattilaisura

Frazier siirtyi ammattilaiskehiin vuoden 1980 loppupuolella. Hän voitti kaikki ottelunsa uransa kolmen ensimmäisen vuoden aikana. Voitettujen joukossa olivat muun muassa Steve Zouski (jonka tuolloinen ottelulista oli 21 voittoa vastaan yksi tappio), niskavamman hänelle aiheuttanut James Broad sekä kokenut Joe Bugner, joka oli kohdannut myös isä-Frazierin kymmenen vuotta aiemmin.
Ammattilaisura > Ottelu Holmesia vastaan

Vuoden 1983 lopulla, kymmenennen voiton jälkeen Frazierille tarjoutui mahdollisuus kohdata Larry Holmes, joka oli tuolloin voittanut kaikki 44 aiempaa ammattilaisotteluaan ja hallinnut yhtäjaksoisesti raskastasarjaa suvereeniin tapaan jo yli viisi vuotta.
Ottelussa selvästi ulottuvampi Holmes määräsi tahdin käyttämällä kuuluisaa jabiaan, kun taas mestaria 11 vuotta nuorempi Frazier otteli uhkarohkeasti kädet alhaalla, ilmeisesti tavoitteenaan houkutella Holmes lähietäisyydelle. Ensimmäisen erän puolenvälin paikkeilla Holmesille avautui tilaisuus, jonka hän hyödynsi välittömästi terävällä oikean käden suoralla. Isku lähetti täysin yllätetyn Frazierin kompuroiden luvunlaskuun. Frazier onnistui päästä jaloilleen ennen täyttä luvunlaskua, mutta hän ei kyennyt jatkamaan ottelua puolta minuuttia pidempään ennen kuin kehätuomari Mills Lane joutui keskeyttämään ottelun Holmesin eduksi jo ensimmäisessä erässä.
Ammattilaisura > Ottelu Tysonia vastaan

Vuonna 1986 Frazier kohtasi lyhyessä ajassa raskaansarjan ranking-listojen ylimmän kärjen tuntumaan kivunneen vasta 19-vuotiaan Mike Tysonin. Aggressiiviseen tyyliinsä jo tuolloin luottanut Tyson ahdisti Frazierin välittömästi köysiin joista Frazier perääntyi kehän nurkkaukseen. Tyson tainnutti Frazierin nopealla ja voimakkaalla sarjalla. Tyrmäyshetkellä ottelu oli kestänyt vain 30 sekuntia, ja se jäi Tysonin 20 vuotta kestäneen ammattilaisuran nopeimmaksi voitoksi.
Ammattilaisura > Myöhempi ammattilaisura

Samana vuonna käydyssä ottelussa James "Bonecrusher" Smithiä vastaan hän todisti omaavansa samankaltaista periksiantamatonta taistelutahtoa, josta hänen isänsä tunnettiin. Smith löi Frazierin luvunlaskuun ottelun viidennessä erässä murtaen samalla hänen leukansa. Frazier kuitenkin nousi kanveesilta ja käänsi hämmästyttävästi viiden seuraavan erän aikana ottelun edukseen.
Vuonna 1988 28-vuotias Frazier vetäytyi ammattilaiskehistä. Nyrkkeilyasiantuntijat ja harrastajat ovat vuosien saatossa esittäneet muutamia teorioita siitä, miksi Frazier ei kohonnut samanlaiseksi lajilegendaksi kuin isänsä. Joidenkin mielestä syynä oli Frazierin uran alkutaipaleella saatu vakava niskavamma, minkä uskottiin heikentäneen huomattavasti hänen iskukestävyyttään. Toisten mielestä syy piilee Isä-Frazierissa, joka pyrki muuttamaan poikansa ottelutyylin vastaamaan hänen kuuluisaa Bob and Weave -tyyliään, joka pääsääntöisesti sopii lyhyemmille ja lujalyöntisille nyrkkeilijöille.
Ammattilaisuran jälkeen

Nykyään Frazier toimii pastorina ja johtaa perheensä omistamaa limusiiniyritystä . Töidensä lisäksi hän valmentaa nuoria nyrkkeilijöiden alkuja isänsä omistamalla Joe Frazier Gymillä. Hän on myös ajoittain toiminut nyrkkeilevien sisarustensa valmentajana.
Balezinon piiri

Balezinon piiri Udmurtian kartalla.
Balezinon piiri (ven. Балези́нский райо́н, Balezinski raion, udmurtiksi Балезино ёрос, Baĺeźino joros) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 2 587 neliökilometriä ja asukkaita on 34 617 henkeä (vuonna 2010).
Piiri sijaitsee Udmurtian pohjoisosassa. Pohjoisessa se rajoittuu Kirovin alueeseen, idässä Kezin, etelässä Igran, lounaassa Krasnogorskojen ja lännessä Glazovin piireihin. Hallinnollinen keskus on Balezinon taajama (16121 as.). Sen lisäksi piiriin kuuluu 16 maalaiskuntaa.
Alueen pohjoisosa sijaitsee Ylä-Kaman ylängön etelärinteillä. Keskiosan läpi virtaa Tšeptsajoki. Pinta-alasta 30 % on metsää. Seudulla on öljyesiintymiä.
Belezinossa on Udmurtian suurin rautatieasema, josta on hyvät yhteydet eri puolelle Venäjää. Piirin kautta kulkee myös Glazovin ja Iževskin välinen maantie. Piirikeskuksesta on matkaa tasavallan pääkaupunkiin 150 kilometriä.
Väestöstä 54,4 % on udmurtteja, 33,5 % venäläisiä ja 9,7 % tataareja.
Seudulla on metalli-, puunjalostus-, elintarvike-, rakennustarvike- ja öljynporausteollisuutta. Huomattavimmat yritykset ovat Balezinon valimo, rakennustarviketehdas, puunjalostuskombinaatti ja konepaja. Elintarviketeollisuus valmistaa leipomotuotteita, makkaraa, makaroneja, virvoitusjuomia ja lihavalmisteita. Hiljattain milloin? aloitti toimintansa Balezinon pirtutehdas. Maatalous on keskittynyt lihan ja maidon tuotantoon sekä viljan, rehukasvien ja pellavan viljelyyn.
Piirissä toimii kotiseutumuseo haaraosastoineen. Paikallislehtenä ilmestyy venäjänkielinen Vperjod.
Ohjelmasarjan Suomensukuiset 30 päivässä (2013) neljännessä jaksossa näyttelijä Ville Haapasalo kuvausryhmineen vierailee Balezinon piirin Jundan maalaiskunnan (1503 as. vuonna 2010) Jundan kylässä udmurtteihin kuuluvien besermanien luona.
Aiheesta muualla

Belezinon piiri Udmurtian tasavallan sivustolla[vanhentunut linkki] (venäjäksi)
Udmurtian hallinnollinen jako
| --- | --- |
Kaupunkipiirikunnat:  Iževsk (pääkaupunki) · Glazov · Možga · Sarapul · Votkinsk
Piirit:  Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo
Beskow

Beskow on ruotsalainen sukunimi. Se on muun muassa seuraavilla henkilöillä:
Bernhard von Beskow (1796–1868), ruotsalainen runoilija
Bo Beskow (1906–1989), ruotsalainen taidemaalari ja kirjailija
Elisabeth Beskow (1870–1928), ruotsalainen kirjailija
Elsa Beskow (1874–1953), ruotsalainen kirjailija, satukirjailija, kuvittaja ja maalari
Natanael Beskow (1865–1953), ruotsalainen saarnaaja ja kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beskow”, voi hakea sivunnimihaulla, laajalla sivunnimihaulla tai tekstihaulla.
Berliinin isku 2016
Aiheesta muualla

Kuvia tai muita tiedostoja aiheesta Berliinin isku 2016 Wikimedia Commonsissa
BMW Z3

| BMW Z3 |
| --- | --- |

Valmistustiedot
Valmistusmaa:   Yhdysvallat
Valmistaja:  BMW
Valmistusvuodet:  1995–2002
Korimalli:  2-ovinen coupé 2-ovinen roadster
Luokka:  S-segmentti
Edeltäjä:  BMW Z1
Seuraaja:  BMW Z4
Teknisesti samankaltaisia:  BMW E36
Tekniset tiedot
Moottori:  R4 R6
Vetotapa:  takaveto
BMW Z3 on BMW:n ensimmäinen sarjatuotantona valmistama roadster-malli. Samalla se oli ensimmäinen malli, joka valmistettiin Yhdysvalloissa. Auto esiteltiin mallivuodelle 1996 ja sen valmistus lopetettiin vuonna 2002.
Yleistä

Z3 on kehitetty E36-mallisarjan 3-sarjalaisesta. Roadster-malliin viitataankin usein numerolla E36/7 ja Coupe-malliin numerolla E36/8. Normaali Coupe-malli oli tarjolla vuodesta 1999 vuoteen 2001 ja BMW Motorsportin M Coupe vuodesta 1999 vuoteen 2002.
Moottorit

Aluksi autoa valmistettiin ainoastaan 1,9-litraisella rivinelosella. Moottori oli auton luonteeseen nähden vähätehoinen ja pian esiteltiin tehokkaampiakin moottoreita. Pohjois-Amerikassa rivinelosen rinnalle esiteltiin vuonna 1997 2,8-litrainen rivikuutonen. Vuonna 1998 laajeni mallisto M Roadster -mallilla, jossa oli 3,2-litrainen moottori. Vuonna 1999 ns. kasvojenkohotuksessa yhteydessä alkuperäinen rivinelonen korvattiin 2,5-litraisella rivikuutosella. Samana vuonna Pohjois-Amerikan ulkopuolella 1,9-litrainen rivinelonen korvattiin kaksilitraisella rivikuutosella. Myöhemmin valikoimaan tuli kaksi rivikuutosta lisää: 2,2- ja 3,0- litraiset versiot. Kaikkia näitä moottoreita valmistettiin valmistuksen loppumiseen asti. Malli Z3M Roadster säilyi koriltaan alkuperäismuodossaan, ilman kasvojenkohotusta.
| Malli | Mallivuodet | Moottori | Iskutilavuus | Teho | Vääntö |
| --- | --- | --- | --- | --- | --- |
| 1.8 |  | R4 M42B18 | 1796 cm3 | 85 kW (115 hv) | 168 Nm |
| 1.9 |  | R4 M43B19 | 1895 cm3 | 87 kW (118 hv) |  |
| 1.9 | 1996 – | R4 M44B19 | 1895 cm3 | 103 kW (140 hv) @ 6000 r/min | 180 Nm @ 4300 r/min |
| 2.0 | 1999 -2000 | R6 M52B20 | 1991 cm3 | 110 kW (150 hv) @ 5900 r/min | 190 Nm |
| 2.2 | 2001 – 2002 | R6 M54B22 | 2171 cm3 | 125 kW (170 hv) 6100 r/min | 210 Nm @ 3500 r/min |
| 2.5 | 2001 – 2002 | R6 M52TUB25 | 2494 cm3 | 125 kW (170 hv) | 245 Nm |
| 2.8 |  | R6 M52B28 | 2793 cm3 | 141 kW (192 hv) |  |
| 3.0 | 2001 – 2002 | R6 M54B30 | 2979 cm3 | 170 kW (231 hv) |  |
| M 3.2 | 2001 – 2002 | R6 S54B32 | 3246 cm3 | 239 kW (325 hv) |  |
| M 3.2 |  | R6 S50B32 | 3246 cm3 | 236 kW (321 hv) |  |
Aiheesta muualla

Kuvia tai muita tiedostoja aiheesta BMW Z3 Wikimedia Commonsissa
BMW Z3 Roadster
BMW Z3 M
Besleria

| Besleria |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliphytina
Luokka::  Kaksisirkkaiset Magnoliopsida
Lahko::  Lamiales
Heimo::  Gesneriakasvit Gesneriaceae
Suku::  Besleria  Plum. ex L.
Infobox OKNimi-testi OK: 
Besleria on gesneriakasvien heimoon kuuluva suku. Siihen kuuluu noin 160 lajia, jotka ovat yleensä suurikokoisia ja pienikukkaisia ja ne ovat kasvupaikan suhteen melko vaativia. Niitä esiintyy luonnonvaraisina Etelä- ja Keski-Amerikassa ja Karibian alueella ja ne kasvavat enimmäkseen sademetsissä. Ne menestyvät olosuhteissa, joissa on maaperä on tasaisen kostea ja ilma on kostea. Sukuun kuuluu kenttäkerroksen kasveja, pensaita ja pieniä puita. Suvun kasvien hedelmät ovat marjoja. Suvun lajit kasvavat yleensä maassa, mutta jotkut niistä ovat epifyyttejä. Ne ovat pystykasvuisia, niiden varret eivät yleensä ole kovin haaroittuneita ja lehtiasento on vastakkainen. Kukkien verhiöissä on viisi lohkoa. Kukat ovat väriltään valkoisia, keltaisia, oransseja tai punaisia ja ne ovat muodoltaan yleensä lieriömäisiä.
Melodi Grand Prix 2012

| Eurovision laulukilpailu 2012  Norjan euroviisukarsinta> Melodi Grand Prix 2012 |
| --- | --- |

Päivämäärä:  21. tammikuuta - 11. helmikuuta 2012
Tapahtumapaikat:  Ørland Hovedflystasjon, Ørland Arena Larvik, Larvik Florø Idrettssenter, Florø Oslo Spektrum, Oslo
Juontaja(t):  Marte Stokstad Per Sundnes
Kappaleiden määrä
Alkukarsinnoissa:  24
Voittaja:  Tooji ”Stay”
Norja Eurovision laulukilpailussa Virallinen verkkosivusto 
 ◄ 2011  2013 ► 
Melodi Grand Prix 2012 oli Norjassa järjestetty laulukilpailu, jossa valittiin Norjan edustaja vuoden 2012 Eurovision laulukilpailuun. Kilpailu pidettiin avoimena sävellyskilpailuna, johon lähetettiin noin 800 kappaletta. Niistä 24 valittiin karsintaan.
Karsinta alkoi kolmella semifinaalilla, jotka pidettiin ympäri Norjaa 21. tammikuuta - 4. helmikuuta. Jokaisesta semifinaalista puhelinäänestäjät äänestivät kolme kappaletta finaaliin. Semifinaalien jälkeen asiantuntijaraati valitsi semifinaaleissa pudonneista kappaleista vielä yhden villillä kortilla finaaliin.
Finaali pidettiin 11. helmikuuta. Finaalissa voittaja valittiin kaksikierroksisessa äänestyksessä. Ensimmäisellä kierroksella puhelinäänestäjät äänestivät neljä kappaletta toiselle kierrokselle. Toisella kierroksella voittajan valitsivat yhdessä kolme alueraatia ja puhelinäänestäjät. Kilpailun voitti Tooji kappaleella Stay.
Kilpailun kulku > Ensimmäinen semifinaali

Ensimmäinen semifinaali kilpailtiin 21. tammikuuta Ørland Hovedflystasjonissa Ørlandissa.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Irresistible feat. Carl Pritt | "Elevator" | Anne Wik, Nermin Harambasic, Ronny Svendsen, Robin Jenssen, Carl Pritt | — | Putosi |
| 2 | Kim André Rysstad | "Så vidunderleg" | Elin Nygård | — | Putosi |
| 3 | Reidun Sæther | "High on Love" | Thomas G:son, Tommy Berre, Ovidiu Jacobsen | 3 | Finaaliin |
| 4 | Rudi Myntevik | "You Break It, You Own It" | Rune Berg, Asbjørn Ribe | — | Putosi |
| 5 | Lisa Stokke | "With Love" | Lisa Stokke, Johanna Demker, Anita Lixel, Tommy Berre | — | Putosi |
| 6 | United | "Little Bobbi" | John Lundvik, Philip Halloun, Thomas Felberg | — | Putosi |
| 7 | Nora Foss al-Jabri | "Somewhere Beautiful" | Christian Ingebrigtsen, Eivind Rølles | 1 | Finaaliin |
| 8 | The Carburetors | "Don't Touch the Flame" | Stian Krogh, Christopher Lindahl, Per Gunnar Lund-Vang | 2 | Finaaliin |
Kilpailun kulku > Toinen semifinaali

Toinen semifinaali kilpailtiin 28. tammikuuta Arena Larvikissa Larvikissa.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Cocktail Slippers | "Keeps On Dancing" | Cocktail Slippers | — | Putosi |
| 2 | Isabel Ødegård | "I've Got You" | Thomas Helland, Isabel Ødegård | — | Putosi |
| 3 | Tommy Fredvang | "Make It Better" | Tommy Fredvang, Hanne Sørvaag, Tommy Berre | 2 | Finaaliin |
| 4 | Rikke Lie | "Another Heartache" | Rikke Lie, Maria Marcus, Niclas Lundin | — | Putosi |
| 5 | Malin Reitan | "Crush" | Beyond51 | 3 | Finaaliin |
| 6 | Plumbo | "Ola Nordmann" | Lars Erik Blokkhus, Glenn Hauger | 1 | Finaaliin |
| 7 | Minnie-Oh | "You and I" | Monica Johansen | — | Putosi |
| 8 | Rikke Normann | "Shapeshifter" | Silya Nymoen, Rikke Normann | — | Putosi |
Kilpailun kulku > Kolmas semifinaali

Kolmas semifinaali kilpailtiin 4. helmikuuta Florø Idrettssenterissä Florøssä.
| Numero | Artisti | Kappale | Lauluntekijä(t) | Sija | Tulos |
| --- | --- | --- | --- | --- | --- |
| 1 | Tooji | "Stay" | Tooji Keshtkar, Peter Boström, Figge Boström | 2 | Finaaliin |
| 2 | Marthe Valle | "Si" | Marthe Valle | — | Putosi |
| 3 | Petter Øien & Bobby Bare | "Things Change" | Bobby Bare | 1 | Finaaliin |
| 4 | Yaseen & Julie Maria | "Sammen" | Sigve Bull, El Axel | 3 | Finaaliin |
| 5 | Håvard Lothe Band | "The Greatest Day" | Håvard Lothe | — | Putosi |
| 6 | Silya | "Euphoria" | Silya Nymoen | — | Putosi |
| 7 | The Canoes | "Seemed Like a Good Idea" | Arne Hovda, Erik Norvald Røe, Christopher Barron Gross, Hans Petter Aaserud | — | Putosi |
| 8 | Lise Karlsnes | "Sailors" | Lise Karlsnes, Thomas Eriksen | — | Villi kortti |